stanford-oval/wikipedia huggingface dataset:
בריג'יד פולי
תחילת דרכה

פולי נולדה בשנת 1887 בקילה שבמחוז קורק לריצ'רד פולי ומרגרט לונג, אחת משלושה עשר ילדיהם. הוריה היו דוברי אירית. כשהיא הייתה בת 15 פולי היא נסעה לדבלין כדי ללמוד. חלק מאחיה כבר התגוררו בעיר. שם היא הצטרפה לסניף קיטינג של הליגה הגאלית. אחיה כבר היו חברי הארגון, כולל נורה, קייט ומייקל. המשפחה בדבלין ניהלה חברה למכונות כתיבה.
בשנת 1915 הצטרפה פולי לקומן נה מאן. במסגרת זו היא למדה עזרה ראשונה, העבירה נשק ותחמושת, וביצעה שליחויות. היא במיוחד פעלה כמתווכת בין שון מק דרמדה, אחד ממנהיגי ההתקוממות של 1916, לבין אחיה שעבד במפעל תחמושת בברמינגהאם. היא גם הייתה מעורבת בהחזרתו של ליאם מלוז מאנגליה, לשם גורש. בנוסף, היא פעלה בתור קלדנית עבור שיימוס אוקונור, וגם העבירה עבורו נשק וכספים.
במהלך השבוע שלפני המרידה, היא נשלחה למסור אגרות בנושא המרידה ליעדים בקורק. בשליחותה האחרונה לקורק, עם פקודות לגבי פתיחת המרידה (אשר הייתה נתונה בספק בשל פקודות סותרות של סיעות שרצו לבטל ואלו שרצו להמשיך), נדבק בה ביש מזל: שעזבה את דבלין הגיעה המשטרה לביתה, כנראה כי ידעו שהיא עובדת עבור אוקונור, ושמועות על המרידה כבר פשטו. בדרכה, היא ואחותה קייט אשר הצטרפה אליה נתקלו במגוון בעיות החל מתקרים בגלגלי הרכב, ועד מבול גשם שעיכב אותן עוד. בהגיען לקורק היא עוכבה ותוחקרה על ידי הבריטים, אך הם לא מצאו את המסרים שהיא נושאת. בלשים עקבו אחריה, אך היא נמלטה מהם דרך כנסייה והגיעה לבית היעד - רק לגלות שמפקד קורק איננו, והוא נמצא בפעולה ממנו יחזור רק אחרי פתיחת המרידה. את המסר העבירה לאחיו, שהתלונן שאין הם יודעים מה לעשות בהתחשב בפקודות הסותרות.
ההתקוממות

כשפרצה מרידת הפסחא, פולי עבדה כשליחה בין בית הדואר המרכזי (GPO), שם היה מטה המרד, לבין המוצבים האחרים של המורדים ברחבי העיר. אחרי זה היא הקימה תחנת עזרה ראשונה. לאחר הכניעה, היא ואפי טאף חרשו את בתי החולים למצוא פצועים כדי להעביר מסרים למשפחותיהם.
פולי נעצרה ביום בו טום קלארק הוצא להורג, ונשלחה לכלא קילמיינהאם, אחרי שהוחזקה במחנה ריצ'מונד עם נשים רבות אחרות. הנשים אז נכלאו למשך מספר חודשים בכלא קילמיינהאם. בזמן שהותה שם, היא סייעה לאחותה נורה להקים מחדש את העסק המשפחתי שנהרס במהלך ההתקוממות. פולי נשלחה לכלא לואיס יחד עם ארבע נשים אחרות - מארי פרולז, ויניפרד קרני, אלן ריאן והלנה מולוני. היא ופרולז שוחררו באוגוסט 1916, מוקדם יותר מאשר שאר הנשים, אחרי ערעור שנשמע בפרלמנט הבריטי. התברר כי פולי הייתה מואשמת בקשר להברחת נשק דרך מחוז קרי, נשק שכלל לא הגיע לחופי אירלנד. כשהיא חזרה לאירלנד, היא מיד החלה לפעול למען האסירים, וארגנה חבילות עבור הגברים שעדיין הוחזקו בכלא. מארי פרולז ייחסה את הישרדותה בכלא לסיועה של פולי, אשר עודדה אותה ואת האסירות האחרות, שחלקן, כמו פרולז, נפלו לדיכאון וייאוש קשים.
אחרי שחרור האסירים, הייתה ירידה באינטנסיביות של הפעילות הרפובליקנית של פולי, עד משבר גיוס החובה של 1918. התנועה להתנגדות לגיוס לצבא הבריטי הזרים אנרגיות חדשות לתנועה הרפובליקנית ולרוח הלאומנית. בעת התפרצות השפעת הספרדית ב-1918, היה משבר בבתי חולים ונשות קומן נה מאן התארגנו לספק שירותי סיעוד, בעיקר לעניי העיר אשר גישתם לשירותים רפואיים בכל עניין הייתה המוגבלת ביותר. פולי נכחה בטקס הפתיחה של הפרלמנט האירי ב-21 בינואר 1919. היא המשיכה לנהל את העסק המשפחתי, וסיפקה את משרדיו, הרכב שלה, וכל מה שיכלה לשירות המתנדבים האירים לעת הצורך. העסק שלה נתקף שוב ושוב במהלך תקופת הבלאק אנד טאנס (מלחמת העצמאות האירית), והציוד הושחת. לעיתים קרובות, היא ובעלה הסתירו אנשים במנוסה. הם היו בקרוק פארק במהלך אירועי יום ראשון העקוב מדם (1920). בעקבות זאת, פשטה המשטרה על בית המשפחה ובעלה נעצר, אף על פי שלא היה מעורב באירועי היום, או בארגון המתנדבים. הוא נכלא למשך של לפחות מספר שבועות. פולי פעלה במסגרת ארגון הביון שניהל מייקל קולינס, והיה לה תפקיד מרכזי בגיוס מודיע מהצבא הבריטי, ג'ון ריינולדס.
חיים אישיים

בתקופת המאבק האירי, כשהתגוררה בדבלין, הייתה פולי אחת משחקניות הקמוגי הרבות שבין הפעילות הרפובליקניות.
פולי נישאה לג'וזף ג'. מרטין ב-1918. בשנת 1925, עבר הזוג ללונדון. מרטין נפטר בשנת 1963. את שנותיה האחרונות העבירה פולי בקורק, משם הגיעה משפחתה. בשנות ה-1950, זכתה פולי להכרה עבור פועלה למען עצמאות אירלנד, וכן לפנסיה צבאית. היא נפטרה בשנת 1970.
לקריאה נוספת

Charles Townshend (2 במרץ 2006). Easter 1916: The Irish Rebellion. Penguin Books Limited. pp. 440–. ISBN 978-0-14-190276-0. {{cite book}}:  (עזרה)
Ann Matthews (2010). Renegades: Irish Republican Women 1900-1922. Mercier Press Ltd. pp. 366–. ISBN 978-1-85635-684-8.
Women of the Rising
"'Carry yourself as soldiers'" (PDF).
Sonja Tiernan (18 בינואר 2013). Eva Gore-Booth: An image of such politics. Manchester University Press. pp. 198–. ISBN 978-1-84779-509-0. {{cite book}}:  (עזרה)
הערות שוליים

↑  "Judge Fionan Lynch" (PDF). אורכב מ-המקור (PDF) ב-2019-07-16. נבדק ב-2018-06-04.
↑  "Bureau of military history: Mrs. Kitty O'Doherty" (PDF). אורכב מ-המקור (PDF) ב-2018-01-02. נבדק ב-2018-06-04.
↑  "Brighid Ui Fheaidh, (Ni DhiBcin/Dixon)" (PDF). אורכב מ-המקור (PDF) ב-2018-01-02. נבדק ב-2018-06-04.
↑  "Brighid Ui Mhairtin (Ni Fhoghludha/Foley)" (PDF). אורכב מ-המקור (PDF) ב-2018-01-02. נבדק ב-2018-06-04.
↑  Lorcan Collins (22 בפברואר 2016). 1916: The Rising Handbook. O'Brien Press. pp. 88–. ISBN 978-1-84717-848-0. {{cite book}}:  (עזרה)
↑  "Mrs. Martin Conlon" (PDF). אורכב מ-המקור (PDF) ב-2018-01-02. נבדק ב-2018-06-04.
↑  "Bureau of military history:Miss Helena Molony" (PDF). אורכב מ-המקור (PDF) ב-2018-01-02. נבדק ב-2018-06-04.
↑  "Bureau of military history:MissMarie Perolz" (PDF). Bureauofmilitaryhistory.ie. אורכב מ-המקור (PDF) ב-2018-01-02. נבדק ב-2018-06-04.
↑  "Charles Dalton" (PDF). אורכב מ-המקור (PDF) ב-2018-01-02. נבדק ב-2018-06-04.
↑  "The Camogie Association".
ג'וזף סטלה

| --- | --- |

 לידה:  13 ביוני 1877 מורו לוקאנו, איטליה 
 פטירה:  5 בנובמבר 1946 (בגיל 69) ניו יורק, ארצות הברית 
 שם לידה:  Giuseppe Michele Stella 
 מקום קבורה:  בית הקברות וודלואן 
 מקום לימודים:  ליגת הסטודנטים לאמנות של ניו יורק  Shinnecock Hills summer school 
 תקופת הפעילות:  1910–1930 (כ־20 שנה) 
 תחום יצירה:  ציור 
 זרם באמנות:  פרסיסיוניזם, פוטוריזם 
 
ג'וזף סטלה דיוקן אישי, 1900
ג'וזף סטלה (באנגלית: Joseph Stella;‏ 1877-1946) היה צייר פוטוריסט אמריקאי יליד איטליה, הידוע בעיקר בזכות תיאוריו של אמריקה התעשייתית, ובמיוחד תמונותיו של גשר ברוקלין.
הערות שוליים

↑  Jaffe, Irma. Joseph Stella. New York: Fordham University Press, 1988 edition.
↑  Battle of Lights, Coney Island, Mardi Gras | Yale University Art Gallery, artgallery.yale.edu
↑  Joseph Stella | The Brooklyn Bridge: Variation on an Old Theme, whitney.org (באנגלית)
↑  Haskell, Barbara, Joseph Stella, 1994
↑  Joseph Stella (1877-1946) , Tree of My Life, www.christies.com (באנגלית)
| --- | --- |
בקרת זהויות :  NLI: 987007604545705171  BnF: cb125547487 (data)  GND: 119116626  ISNI: 0000 0000 8113 5644  LCCN: n82043224  NTA: 071320415  RKD: 75014  SNAC: w68054fp  SUDOC: 070335427  ULAN: 500032250  VIAF: 34573018   WorldCat (עם VIAF): 34573018 
ג'וזף סטלה, קרב אורות בקוני איילנד
ג'וזף סטלה, עץ חיי, 1919
ג'וזף סטלה, עמוד טלגרף ובתים
ג'וזף סטלה, ניו-יורק והגשר
ג'וזף סטלה, גשר ברוקלין, 1917-18
ג'ודי פיקו

| --- | --- |

 לידה:  19 במאי 1966 (בת 58) ניו יורק, ארצות הברית
 מדינה:  ארצות הברית 
 לאום:  יהודי
 עיסוק:  סופרת
 מקום לימודים:  אוניברסיטת הרווארד, אוניברסיטת פרינסטון, בית הספר לחינוך של הרווארד 
 שפות היצירה:  אנגלית
 סוגה:  רומן רומנטי 
 יצירות בולטות:  שומרת אחותי
 תקופת הפעילות:  מ-1992 
 צאצאים:  Samantha van Leer 
 www.jodipicoult.com
 
ג'וֹדי לין פיקו (בשם מלא באנגלית: Jodi Lynn Picoult; נולדה ב-19 במאי 1966) היא סופרת יהודיה-אמריקאית, ידועה בעיקר בשל ספרה "שומרת אחותי", שאף עובד לסרט קולנוע באותו שם. נכון ל-2016 נמכרו כ-40 מיליון עותקים של ספריה של פיקו ברחבי העולם.
ביוגרפיה

פיקו נולדה למשפחה יהודית חילונית, גדלה בלונג איילנד, ובגיל 13 עברה משפחתה לניו המפשייר. את סיפורה הראשון כתבה בגיל 5 והוא נקרא "הלובסטר שלא הובן כהלכה" ("The Lobster Which Was Misunderstood"). היא למדה באוניברסיטת פרינסטון כתיבה יוצרת וכבר במהלך לימודיה שם פרסמה שני סיפורים קצרים במגזין הנוער "סבנטין". את לימודיה סיימה בשנת 1987 ולאחר מכן החלה לעבוד במגוון עבודות, בהן עריכת ספרי לימוד והוראת אנגלית לתלמידי כיתה ח'. היא סיימה תואר שני בחינוך באוניברסיטת הרווארד.
פיקו הפכה לכותבת של ה-DC קומיקס, בחוברת הקומיקס "וונדר וומן". הגיליון הראשון שלה (#6) יצא ב-28 במרץ 2007, והגיליון האחרון (#10) יצא ב-27 ביוני 2007.
פיקו נשואה לטים ואן ליר, אותו פגשה בפרינסטון, לזוג שלושה ילדים.
מספריה שתורגמו לעברית

חוט של חסד, 1996 - יצא לאור בהוצאת כנרת זמורה ביתן, בשנת 2009, תרגום: ניצה פלד
ההסכם, 1998 - יצא לאור בהוצאת אופוס בשנת 2007
בת ברית, 1999 - יצא לאור בהוצאת כנרת, בשנת 1999, תרגום: מיכל קירזנר
שומרת אחותי, 2004 - יצא לאור בהוצאת כנרת זמורה ביתן, בשנת 2009
היעלמויות, 2005 - יצא לאור בהוצאת כנרת בשנת 2012, תרגום: הילית בר
המעגל העשירי, 2006 - יצא לאור בהוצאת כנרת / אופוס, בשנת 2006, תרגום: דסטין ויבר
תשע עשרה דקות, 2007 - יצא לאור בהוצאת כנרת זמורה ביתן בשנת 2010, תרגום: יעל אכמון
עניינים שבלב, 2008 - יצא לאור בהוצאת כנרת זמורה ביתן בשנת 2010, תרגום: דנה אלעזר-הלוי
זהירות, שביר, 2009 - יצא לאור בהוצאת כנרת בשנת 2010, תרגום: מיכל קירזנר אפלבוים
חוקי הבית, 2010 - יצא לאור בהוצאת דביר בשנת 2012, תרגום: תמרה אבנר
שירו של הלב, 2011 - יצא לאור בהוצאת כנרת בשנת 2013, תרגום: קטיה בנוביץ'
זאב בודד, 2012 -יצא לאור בהוצאת כנרת בשנת 2014, תרגום: כפיר לוי
מספרת הסיפורים, 2013 - יצא לאור בהוצאת כנרת בשנת 2014, תרגום: קטיה בנוביץ',
זמן לעזוב, 2014 - יצא לאור בהוצאת כנרת זמורה ביתן בשנת 2015, תרגום: קטיה בנוביץ'
צעד גדול קטן, 2016 - דרמת בית משפט, יצא לאור בהוצאת כנרת בשנת 2016, תרגום: קטיה בנוביץ'
ניצוץ של אור, 2018 - יצא לאור בהוצאת כנרת זמורה-ביתן בשנת 2018, תרגום: דורון דנסקי
ספר שתי הדרכים, 2020 - יצא לאור בהוצאת כנרת זמורה-ביתן בשנת 2021, תרגום: אביגיל בורשטיין
הלוואי שהיית כאן, 2021 - יצא לאור בהוצאת תכלת בשנת 2022, תרגום: מור רוזנפלד
הערות שוליים

↑  Alex Clark, Interview: Jodi Picoult: ‘Trump supporters need my book’, הגרדיאן, ‏23 בדצמבר 2016
| --- | --- |
בקרת זהויות :  NLI: 987007309769905171  PLWABN: 9810668074405606  BIBSYS: 90936216  BNE: XX1056881  BnF: cb135345410 (data)  CiNii: DA15578671  GND: 123289157  ICCU: BVEV058257  ISNI: 0000 0000 8117 3077  LCCN: n91118775  LNB: 000065715  MusicBrainz: 11533f63-c4b6-4846-abe4-8fb31f9e8612  NDL: 01061066  NKC: mzk2002112715  NLG: 201877  NLK: KAC200813008  NTA: 115054243  SUDOC: 050524097  VIAF: 37821799   WorldCat (עם VIAF): 37821799
ברידג'ט רגן

| --- | --- |

ברידג'ט רגן בכנס "קומיק-קון" בסן דייגו, יולי 2017
 לידה:  3 בפברואר 1982 (בת 43) מחוז סן דייגו, קליפורניה, ארצות הברית ארצות הברית
 שם לידה:  Bridget Catherine Regan 
 מדינה:  ארצות הברית 
 תקופת הפעילות:  מ-1999
 מקום לימודים:  בית הספר לאמנויות של אוניברסיטת צפון קרולינה  אקדמיית סן-דייגיטו 
 בן או בת זוג:  Eamon O'Sullivan 
 מספר צאצאים:  2 
 פרופיל ב-IMDb
 
ברידג'ט קת'רין רגן (באנגלית: Bridget Catherine Regan; נולדה ב-3 בפברואר 1982) היא שחקנית אמריקאית, ידועה בעיקר בשל דמותה של רבקה לואו / רייצ'ל טרנר בסדרת הטלוויזיה "צווארון לבן", ובשל תפקידיה בסדרות "אגדת המחפש" ו"הספינה האחרונה".
ביוגרפיה

רגן נולדה בקרלסבד, קליפורניה. היא גדלה במשפחה קתולית. היא התחילה לשחק בגיל צעיר במספר הפקות באזור מגוריה ולמדה בבית הספר לאמנויות של אוניברסיטת צפון קרולינה.
קריירה

מאז 2006 רגן הופיעה במספר סרטים וסדרות טלוויזיה. בשנת 2007 שיחקה בתפקיד קטן בסרט העצמאי "השמרטפיות" לצד ג'ון לגוויזאמו. בשנת 2008 היא התחילה להשתתף בסדרה "אגדת המחפש", בה גילמה את קאהלן אמנל. בשנת 2009 היא ביימה את המחזמר Camp Wanatachi בניו יורק.
בשנת 2013 רגן כיכבה בעונות החמישית והשישית של הסדרה "צווארון לבן" בתור רבקה לואו / רייצ'ל טרנר. באותה שנה שיחקה בסדרת הפנטזיה "היפה והחיה" בתור אלכס.
בשנת 2014 רגן הצטרפה לסדרה "ג'יין הבתולה", בתור רוז סולנו / סין רוסטרו.
בשנת 2015 רגן השתתפה בסדרת הטלוויזיה "הסוכנת קרטר" וגילמה את הדמות דוטי אנדרווד.
בשנת 2016 רגן הצטרפה לקאסט העונה השלישית של הסדרה "הספינה האחרונה" ושיחקה את סשה קופר, עד לסיום הסדרה בעונתה החמישית.
חיים אישיים

רגן התחתנה עם הסופר אמון או'סאליבן, אותו פגשה בניו זילנד כשצילמה את "אגדת המחפש". לזוג שני ילדים, בן ובת שנולדו ב-2010 וב-2018.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | השמרטפיות | טינה |  |
| 2008 | סקס והעיר הגדולה | מארחת |  |
| 2010 | The Best and the Brightest | רובין |  |
| 2014 | ג'ון וויק | אדי |  |
| 2017 | Devil's Gate | מריה פריצ'רד |  |
| TBA | Things Like This | ברב |  |
| TBA | Weak | ג'ן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | שוב מתאהב | אישה | פרק: "Pilot" |
| 2006, 2007 | חוק וסדר: כוונה פלילית | קלאודיה שנקלי | 2 פרקים |
| 2007 | Six Degrees | דיאנה פוס | פרק: "A Simple Twist of Fate" |
| 2007 | American Experience | אנג'ליקה שיפן | פרק: "Alexander Hamilton" |
| 2007 | האחים דונלי | טריש | 4 פרקים |
| 2008 | ניו אמסטרדם | דפני טאקר | פרק: "Keep the Change" |
| 2010-2008 | אגדת המחפש | קאהלן אמנל | תפקיד ראשי; (2 עונות); 44 פרקים |
| 2011 | NCIS: לוס אנג'לס | אליזבת' סמית' | פרק: "Cyber Threat" |
| 2011 | Hide | אנאבל גראנגר | סרט טלוויזיה של TNT |
| 2011 | מבוקש | וונדי מק'נאלי | פרק: "Number Crunch" |
| 2012 | תפיסה | ויקטוריה ריילנד | 2 פרקים |
| 2013 | Murder in Manhattan | לקס סאטון | סרט טלוויזיה של ABC |
| 2013 | היפה והחיה | אלכס | 4 פרקים |
| 2013 | ילדי האנרכיה | אסקורט | פרק: "Straw" |
| 2014-2013 | צווארון לבן | רבקה לואו / רייצ'ל טרנר | תפקיד חוזר; 10 פרקים |
| 2019-2014 | ג'יין הבתולה | רוז / סין רוסטרו | 32 פרקים |
| 2015 | האישה הטובה | מדליין סמולדרס | פרק: "Bond" |
| 2015 | Magic Stocking | לינדזי מונרו | סרט טלוויזיה של הולמרק |
| 2015 | The Leisure Class | פיונה | סרט טלוויזיה של HBO |
| 2016-2015 | הסוכנת קרטר | דוטי אנדרווד | תפקיד חוזר; 10 פרקים |
| 2016 | האנטומיה של גריי | מייגן האנט | פרק: "The Room Where It Happens" |
| 2018-2016 | הספינה האחרונה | סשה קופר | תפקיד ראשי; (עונות 5-3); 33 פרקים |
| 2017 | Christmas Getaway | אמורי בלייק | סרט טלוויזיה של הולמרק |
| 2018 | Strangers | אנה | סדרת רשת; פרק: "The Impossibility of Forever?" |
| 2019 | מקגייוור | שרלוט קול | פרק: "Fence + Suitcase + Americium-241" |
| 2020 | Paradise Lost | פרנסיס פורסיית' | תפקיד ראשי; 10 פרקים |
| 2022 | באטוומן | פויזן אייבי | 3 פרקים |
| 2022 | הטירון | מוניקה | פרק: “The Reckoning” |
| 2022 | הווינצ'סטרים | רוקין רוקסי | 2 פרקים |
| TBA | המוצא האחרון | טינה | סדרת טלוויזיה עתידית של ABC |
ג'וזי אייזנברג

| --- | --- |
אין תמונה חופשית
 לידה:  12 בדצמבר 1933 שטרסבורג, צרפת 
 פטירה:  8 בדצמבר 2017 (בגיל 83) בפסקה זו רשומה אחת נוספת שטרם תורגמה, צרפת 
 מקום קבורה:  הר המנוחות 
 מדינה:  צרפת 
 השכלה:  בית הספר פוסטל דה קולנז'  אקול עקיבא  הפקולטה לאמנויות של פריז 
 תקופת הפעילות:  ? – 8 בדצמבר 2017 
 מעסיק:  France 2 
 צאצאים:  מרק אייזנברג 
 
 פרסים והוקרה:  פרס האגודה לידידות יהודית-נוצרית בצרפת (1993)  אביר בלגיון הכבוד  מפקד מסדר האמנויות והספרות  קצין במסדר ההצטיינות הלאומי  מדליית העיר פריז 
 
ג'וזי (יוסף) אייזנברג (בצרפתית: Josy (Yossef) Eisenberg;‏ כ"ד בכסלו תרצ"ד, 12 בדצמבר 1933, שטרסבורג – כ' בכסלו תשע"ח, 8 בדצמבר 2017, נורמנדי) היה רב, סופר, מפיק ובמאי טלוויזיה צרפתי, ממוצא פולני חסידי.
ביוגרפיה

ג'וזי אייזנברג נולד בשטרסבורג במשפחה דתית לאוסקר (עובדיה) וגיטל. אביו היגר עם משפחתו מקרקוב בשנת 1895 בגיל 4. בזמן השואה התגורר בלימוז' תקופה מסוימת כמו מרבית יהודי שטרסבורג. בשנת 1943 הצליח להימלט לשווייץ ללא הוריו, שם חי עד סוף המלחמה.
למד בבית הספר עקיבא בשטרסבורג, שנוסד ונוהל על ידי בן דודו בנימין (בנו) גרוס, ולאחר מכן בבית הספר פוסטל-דה-קולאנז'. לאחר הבגרות, התחיל ללמוד בסמינר היהודי של צרפת (בית ספר להכשרת רבנים) על פי קריאתו של הרב הנרי שילי, ובמקביל למד בפקולטה לספרות באוניברסיטת פריז. קיבל הסמכה לרבנות, תואר בהיסטוריה ודיפלומה בספרות. לאחר שירותו הצבאי שימש כרב בית הכנסת של רחוב סנט-אזור בפריז. שימש גם כן כמזכירו האישי של רבה הראשי של צרפת יעקב קפלן בין השנים 1961-1964. ב-1962, עם הגירת יהודי אלג'יריה לצרפת, הציע לרב קפלן לבקש מהוועד המרכזי של הטלוויזיה הצרפתית לכונן תוכנית טלוויזיה ייעודית ליהודי צרפת, כפי שהיו קיימות עבור הקתולים והפרוטסטנטים. כך הפך הרב אייזנברג ליוצר, מפיק ובמאי של התוכנית "מקור החיים", אותה הגיש מדי יום ראשון במשך 55 שנים, עד לפטירתו. בתוכנית לימד והסביר דברים רבים ביהדות וראיין רבנים חשובים, ביניהם הרב עדין אבן ישראל שטיינזלץ. לאור הצלחת התוכנית, ב-1968 פתח תוכנית נוספת של רבע שעה בשם "תנ"ך פתוח".
אייזנברג הוא גם מחברם של ספרים רבים, חלקם עם הפילוסוף היהודי ארמנד אבקסיס, שותפו לתוכנית הטלוויזיה.
בשנת 1973, השתתף בבימוי של הסרט "רבי ז'קוב" של ז'ראר אורי.
זכה להוקרה רבה על פועלו מצד הרשויות בצרפת.
ביוגרפיה > חיים אישיים

התחתן חמש פעמים והוא אב לארבעה ילדים.
נפטר בנורמנדי בכ' בכסלו ה'תשע"ח, 8 בדצמבר 2017. נשיא צרפת עמנואל מקרון הוקיר את זכרו. נטמן בירושלים 4 ימים אחרי פטירתו בהר המנוחות.
הערות שוליים

↑  Déclaration de M. Emmanuel Macron, Président de la République, sur le décés du Grand Rabbin Josy Eisenberg, à Paris le 8 décembre 2017., vie-publique.fr (בצרפתית)
| --- | --- |
בקרת זהויות :  NLI: 987007260604305171  PLWABN: 9810624676305606  BIBSYS: 3017252  BnF: cb119016133 (data)  GND: 11396224X  ISNI: 0000 0000 7978 344X  LCCN: n83062560  LNB: 000158466  NTA: 07255004X  RERO: 02-A003212658  SUDOC: 026849259  VIAF: 49225066   WorldCat (עם VIAF): 49225066
בריט רוברטסון

| --- | --- |
רוברטסון בשנת 2010
רוברטסון בשנת 2010
 לידה:  18 באפריל 1990 (בת 34) שארלוט, קרוליינה הצפונית, ארצות הברית 
 מדינה:  ארצות הברית ארצות הברית
 תקופת הפעילות:  מ-2000
 בן או בת זוג:  דילן או'בריאן (2012–2018) 
 פרופיל ב-IMDb
 
בריטני ליאנה רוברטסון (באנגלית: Brittany Leanna Robertson; נולדה ב-18 באפריל 1990) היא שחקנית אמריקאית המוכרת בעיקר בשל גילום הדמות לוקס קסידי בסדרה "חיים בלתי צפויים", קייסי בלייק בסדרה "המעגל הסודי", אנג'י מקאליסטר בסדרה "בתוך הבועה", וקייסי ניוטון בסרט "בחזרה למחר".
ביוגרפיה

בריט נולדה בשארלוט, קרוליינה הצפונית שבארצות הברית. בתם של בוורלי (לבית הייז) וריאן רוברטסון, בעל מסעדה. רוברטסון היא הבכורה משבעה ילדים. לאחר גירושי הוריה, התגוררה תקופה קצרה עם אמה, שתי אחיותיה ואחיה הקטן בגרינוויל, קרוליינה הדרומית. מנישואיו השניים של אביה, יש לבריט עוד שלושה אחים למחצה, אחות ושני אחים.
כשהייתה בת 14 עברה רוברטסון ללוס אנג'לס לאודישן של פיילוט טלוויזיוני. סבתה, שולר רוברטסון באה איתה. היא מסתדרת בכוחות עצמה מאז שחזרה סבתה לביתה, כאשר רוברטסון הייתה בת שש עשרה. היא גם שהתה במשך תקופה בצ'סטר, קרוליינה הדרומית עם סבה וסבתה, שולר וג'רי, במשך כמה חודשים בזמן שצילמה "The Ghost Club".
קריירה

רוברטסון החלה להופיע בתפקידים שוליים בסדרות כגון "פאוור ריינג'רס כוח הזמן" ו-"CSI", ובסרט הטלוויזיה "Growing Pains: Return of the Seavers", וגילמה את ויולט בדרמה של רודריגו גרסיה "אמהות וילדים" בכיכובה של נעמי ווטס.
פריצת דרכה החלהבשנת 2010 כשהחלה לככב בסדרה "חיים בלתי צפויים" במשך שתי עונות. בהמשך השנה שיחקה גם בסרט "תיכון אבלון" ששודר בערוץ דיסני. בשנת 2011 החלה לככב בסדרה "המעגל הסודי" מבית CW. בשנת 2012 כיכבה לצד דילן או'בריאן בסרט "הפעם הראשונה"
בשנת 2013 שיחקה בסרט הקולנוע ארנב לבן לצד ניק קראוזה וסאם טראמל. באותה שנה שיחקה בסרט הטעות הגדולה.
בשנת 2015 שיחקה בסרט "בחזרה למחר" מבית וולט דיסני. באותה שנה כיכבה בסרט "אהבה למרחקים ארוכים". בשנת 2016 שיחקה בדרמה "מר צ'רץ'" בכיכובו של אדי מרפי, ושיחקה בתפקיד משני בסרט "יום האם". בשנת 2017, שיחקה בסרטים "נשמה של כלב" ו"המקום בינינו".
בשנת 2018 החלה לככב לצד הופ דייוויס בדרמה המשפטית של רשת ABC, "לטובת הכלל" בתור סנדרה בל. הסדרה בוטלה לאחר שתי עונות.
ב-2022 החלה לשחק בסדרה הטירון: סוכנת חדשה בכיכובה של ניסי נאש, בתור הסוכנת המיוחדת לורה סטנסן.
חיים אישיים

משנת 2012 ניהלה מערכת יחסים עם השחקן דילן או'בריאן אותו פגשה על סט הסרט ה"פעם הראשונה". בשנת 2018 השניים נפרדו.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2003 | The Ghost Club | קארי |  |
| 2003 | One of Them | אליזבת' הצעירה |  |
| 2004 | The Last Summer | בת' |  |
| 2006 | ראש בראש עם משפחת שטיין | אשלי |  |
| 2007 | העולם על פי דן | קארה בארנס |  |
| 2007 | Frank | אנה יורק |  |
| 2008 | From Within | קלייר |  |
| 2009 | The Alyson Stoner Project | די ג'יי ב. רוב |  |
| 2009 | אמהות וילדים | ויולט |  |
| 2010 | Cherry | בת' |  |
| 2010 | טריפל דוג | צ'אפין רייט |  |
| 2011 | שגעון של משפחה | קלי ברנט |  |
| 2011 | צעקה 4 | מרני קופר |  |
| 2011 | Video Girl | הנערה |  |
| 2012 | הפעם הראשונה | אוברי מילר |  |
| 2013 | הטעות הגדולה | קריסטן |  |
| 2013 | ארנב לבן | ג'ולי |  |
| 2014 | תשאלו כל דבר | קייטי קאמפנפלט |  |
| 2014 | עוגה | בקי |  |
| 2015 | אהבה למרחקים ארוכים | סופיה דאנקו/קולינס |  |
| 2015 | בחזרה למחר | קייסי ניוטון |  |
| 2016 | Jack Goes Home | קליאו |  |
| 2016 | יום האם | קריסטין |  |
| 2016 | מר צ'רץ' | שרלוט ברוקס |  |
| 2017 | נשמה של כלב | אנה |  |
| 2017 | המקום בינינו | טולסה |  |
| 2020 | Books of Blood | ג'נה |  |
| 2020 | להאמין בך | מליסה האנינג |  |
| 2021 | פה מלא אוויר | רייצ'ל דייוויס |  |
| 2022 | יד הגורל | קארי הייז |  |
| 2023 | The Re-education of Molly Singer | מולי סינגר |  |
| 2024 | קבלו אותם! | אשלי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | Sheena | שינה בצעירותה | פרק: "Buried Secrets" |
| 2001 | פאוור ריינג'רס כוח הזמן | תמי | פרק: "Uniquely Trip" |
| 2004 | Growing Pains: Return of the Seavers | מישל סיבר | סרט טלוויזיה של ABC |
| 2006–2005 | פרדי | מנדי | 2 פרקים |
| 2006 | ג'סי סטון: מעבר לילי | מישל ג'נסט | סרט טלוויזיה של CBS |
| 2007 | CSI | איימי | פרק: "Go to Hell" |
| 2007 | The Winner | ויויקה | פרק: "Pilot" |
| 2008 | חוק וסדר: מדור מיוחד | טינה ברנרדי | פרק: "Babes" |
| 2008 | המעגל העשירי | טריקסי סטון | סרט טלוויזיה של Lifetime |
| 2008 | עיר ההוללות | סמנת'ה סקסטון | תפקיד ראשי; 13 פרקים |
| 2009 | חוק וסדר: כוונה פלילית | קאת'י דווילדיס | פרק: "Family Values" |
| 2009 | שלושה נהרות | ברנדה סטארק | פרק: "Good Intentions" |
| 2010 | תיכון אבלון | אילין "אלי" פנינגטון | סרט טלוויזיה של ערוץ דיסני |
| 2011–2010 | חיים בלתי צפויים | לוקס קסידי | תפקיד ראשי; (2 עונות); 26 פרקים |
| 2012–2011 | המעגל הסודי | קייסי בלייק | תפקיד ראשי; 22 פרקים |
| 2014–2013 | בתוך הבועה | אנג'י מקאליסטר | תפקיד ראשי (עונה 1) תפקיד חוזר (עונה 2); 15 פרקים |
| 2016 | קז'ואל | פאלון | 3 פרקים |
| 2017 | גירלבוס | סופיה אמורוסו | תפקיד ראשי; 13 פרקים |
| 2018 | פלונטר: הסדרה | וקס | דיבוב; 3 פרקים |
| 2019–2018 | לטובת הכלל (אנ') | סנדרה בל | תפקיד ראשי; (2 עונות); 20 פרקים |
| 2020 | שריפות קטנות בכל מקום | רייצ'ל | פרק: "The Uncanny" |
| 2021 | שמיים גדולים | שייני | תפקיד חוזר; (עונה 1); 6 פרקים |
| 2022–2023 | הטירון: סוכנת חדשה | לורה סטינסון | תפקיד ראשי; 22 פרקים |
הערות שוליים

↑  Philiana Ng, Britt Robertson Explores the Dark Depths of Adolescence in Indie Drama 'White Rabbit', Entertainment Tonight, ‏4 בינואר 2015
| --- | --- |
בקרת זהויות :  PLWABN: 9811714419805606  BIBSYS: 12017313  BNE: XX5584168  BnF: cb170067684 (data)  GND: 1025498070  ISNI: 0000 0000 5499 5235  LCCN: no2009016649  NKC: xx0200528  NLK: KAC2020L5810  NTA: 394475216  SUDOC: 188712119  VIAF: 78920239   WorldCat (עם VIAF): 78920239
ביאטריס ווד

| --- | --- |

 לידה:  3 במרץ 1893 סן פרנסיסקו, ארצות הברית 
 פטירה:  12 במרץ 1998  (בגיל 105) אוהאיי, ארצות הברית 
 מדינה:  ארצות הברית 
 השכלה:  אקדמיה ז'וליאן  בית הספר התיכון הוליווד  Shipley School 
 תקופת הפעילות:  1908–1998 (כ־90 שנה) 
 פרסים והוקרה:  פרס שדולת הנשים למפעל חיים בתחום האמנות (1987)  Gold Medal for Consummate Craftsmanship (1992)  Fellow of the American Craft Council (1987) 
 
ביאטריס ווד (באנגלית: Beatrice Wood;‏ 3 במרץ 1893 – 12 במרץ 1998) הייתה אמנית וקדרית אמריקאית מתנועת האוונגרד בארצות הברית; היא ייסדה את מגזין "האיש העיוור" (The Blind Man) בניו יורק בשנת 1917 יחד עם האמן הצרפתי מרסל דושאן והסופר אנרי-פייר רושה. היא למדה אמנות ותיאטרון בפריז, ועבדה בתור שחקנית בניו יורק. ווד הייתה מוכרת בשם "המאמא של הדאדא".
ווד היוותה השראה לדמותה של רוז דוויט בוקייטר מהסרט "טיטניק" של ג'יימס קמרון. היא נפטרה בגיל 105.
ילדות

ביאטריס ווד נולדה בסן פרנסיסקו, קליפורניה, להורים עמידים. משפחתה עברה לניו יורק לאחר רעידת האדמה בסן פרנסיסקו של 1906. למרות התנגדות הוריה, בחרה ווד בקריירה באמנות, ובסופו של דבר הם הרשו לה ללמוד ציור. מכיוון שהיא הייתה דוברת צרפתית, הם שלחו אותה לפריז שם למדה משחק בתיאטרון קומדי פראנסז ואמנות באקדמיה ז'וליאן היוקרתית.
ווד נאלצה לחזור לארצות הברית עקב פרוץ מלחמת העולם הראשונה. היא המשיכה לשחק בניו-יורק עם חברת תיאטרון בעלת רפרטואר צרפתי, וביצעה מעל לשישים תפקידים בתוך שנתיים.
דאדא והאוונגרד

ווד החלה להיות מעורבת בתנועת האוונגרד לאחר שהכירה בשנת 1916 בניו יורק את מרסל דושאן ואת חברו אנרי-פייר רושה, שהיה מבוגר ממנה ב-14 שנה. שלושתם הקימו את "האיש העיוור" (The Blind Man) מגזין שהיווה את אחד מביטוייה הראשונים של תנועת הדאדא בארצות הברית. המגזין יצא במקור כדי להגן על ה"מזרקה" של דושאן, משתנה מחרסינה שדושאן הגיש בשם "ר. מאט" לתערוכה הראשונה של החברה לאמנים עצמאיים באפריל 1917. ווד כתבה במגזין טור אישי אנונימי, וההצהרה שלה אודות היצירה צוטטה רבות: "לגבי אינסטלציה, זה מגוחך. היצירות היחידות שאמריקה נתנה לנו הן האינסטלציה שלה וגשריה."